Robin Morton

Robin Morton () var ein irsk folkemusikar, songsamlar, kringkastar, plateprodusent, bandsjef og grunnleggar av platemerket Temple Records og forlaget Kinmor.

 Bakgrunn 
Morton var fødd i County Armagh i Nord-Irland den 24. desember 1939 og blei tiltrekt av musikk frå ein ung alder gjennom interessa si for jazz, som fekk han til å læra seg å spela kornett. Etter å ha gått ut av skulen, underviste han mentalt funksjonshemma barn som etter å ha fått opplæring i eit år i Manchester. Der kjøpte han  også sin fyrste gitar. I 1962 blei han student ved Queens Universitet i Belfast for å studere til ein grad i sosialarbeid, og byrja også å gå på folkemusikkklubbar. Etter å ha gått ut frå universitetet fekk han også ein kvalifikasjon som psykiatrisk sosialarbeidar frå London School of Economics. Deretter vende han tilbake til Belfast og byrja å arbeida med barnepsykiatri. Seint i 1970 flytta han til Skottland for å byrja eit doktorgradsstudium ved Universitetet i Edinburgh, med fokus på historia om behandling av galskap. Han fullførte ikkje graden.

 Karriere 
Morton skipa folkegruppa Boys of the Lough i 1967 saman med Tommy Gunn og Cathal McConnell. Han forlet gruppa i 1979, etter å ha skipa folkemusikkmerket Temple Records i 1978.

I 1980 blei han manager for den skotske folkegruppa Battlefield Band, og heldt fram med å administrera og gje ut materialet til gruppa fram til han døydde den 1. oktober 2021. Morton grunnla Temple US Records på 1980-talet, og forlaget Kinmor Publishing som produserer musikk og gjev ut bøker og notar.

 Privatliv 
Morton var gift med glasgravøren og musikaren Alison Kinnaird.

 Diskografi 

 The Boys of the Lough (1973)
 Second Album (1973)
 Live at Passim's (1974)
 Lochaber No More (1976)
 The Piper's Broken Finger (1976)
 Good Friends ... Good Music (1977)
 Wish You Were Here (1978)

Kjelder

Denne artikkelen bygger på «Robin Morton (musician)» frå ,  den 7. juni 2024.  

Kategori:Irske folkemusikarar
Kategori:Musikarar frå County Armagh